عومەر سندی /فریزلاند
مانشێتەکی ب ترس و تۆمەتە مرۆڤی ژ شەڕەک داھاتی دترسینە، چونکی شەڕ ئانکو کافل و وێرانبوون ئانکو ھەڕفاندن و مالوێرانی، لێ ئەڤ مانشێتە من نەھەلبژارتیە، ئەڤە مانشێتێ گۆتارا نڤیسەرێ رۆسی یێ ناڤدار ئەلیکسەندەر چارکۆڤسکی یە دوھی سێشەمبێ ل رۆژناما (نیزافیسیمایا گازێتا) یا رۆسی دا بەلاڤکریە (و د ڤێ گۆتارێ دا نڤیسکار ئاماژێ ب شەرەکێ دژوار و گران ل دژی ئیرانێ دکە و خۆیا دکە کو ھەوالگیریا ئیسرائیلی ئاماژە یا ب وێ یەکێ کری کو ئیران ناخوازە ژ سووریا دەرکەڤە ئەفسەر و میلیشیاتێن شیعی ژبۆ ماوەیەکێ درێژ ل بنگەھاندا ل دەڤەرا دیمەشق خوە ھەشار داینە کو ئەڤ دەڤەرە تنێ 30 کیلۆمیتران ژ توخیبێ ئیسرائیلی دوورە)، ھەتانی ڤێرە دیتنا نڤیسکارێ رۆسە ھەلبەت دیتنەکا د جھێ خوەدایە و تلئەبیب ھەست ب ڤێ مەترسیا مەزن دکە و دیسا ژی ھەوالگیریا ئیسرائیلی باش دزانە کو میلیشیا و ئەفسەرێن باش پەروەردەکریێن ئیرانی ب نەپەنی یێن تەڤلی سۆپایێ سووریا بووینە و کۆنترۆلا سۆپایێ یا کەتیە دەستێن گەنەرالێن ئیرانی ئەگەر مرۆڤ ب درستی ل داخۆیانیێن ئەڤگیدولیبرمان وەزیرَێ بەرەڤانیا ئیسرائیلی یێن ڤێ داویێ گوھداری بکە، دێ بۆ مرۆڤی خۆیابە کو مەترسیەکا بەر ب رۆژھەلاتا ناڤەراست تێ و چو خواندنەکا کوور ژی ژبۆ داخۆیانیێن وەزیرێ بەرەڤانیا ئیسرائیلی نە ڤێن و پێدڤی راڤەکرنان نینە، چونکی بێ ڤەشارتن و زەلال د ئاخڤە و دیتنا دەولەتا ئیسرائیلی ددە خۆیاکرن، بۆ نموونە یەکشەمبیا دەربازبووی لیبرمانی داخۆیانیەک دا و تێدا گازیەک دایە دەولەتێن ھەرێمێ و رۆژئاڤا و گۆت:(ھەڤپەیمانیا دژی دەولەتا خیلافەتا ئیسلامی ھزر دکە ل گەل ب داوی ھاتنا ڤێ دەولەتێ ئانکو داعش ئەرکێن وە ب داوی ھات؟!. نەخێر ئیرۆ رۆژ ژ ھەموو دەمەکێ پتر مە پێدڤی ب ھەڤپەیمانیەکێ ھەیە دژی ئیرانێ بێتە ئاڤاکرن، چونکی ئیران پشتگیر و لاندالا تیرۆرێ یە) ئەرێ ما ژڤێ ئاخفتنێ زەلالتر ھەیە؟ ئەڤە پێدڤی ھیچ راڤەکرن و شیکاران نینە و ئیسرائیل داخوازا ئاگاکرنا ھەڤپەیمانیەک بھێز دکە ل دژی کۆمارا ئیسلامیا ئیرانێ و ھە وو ئاماژە ژی نیشاددن کو ئیران بخوژی یا خوە ژبۆ ھەموو ئەگەران بەرھەڤ دکە و یا پێکۆلا پەیداکرنا دۆستان دکە ژبۆ ئاڤاکرنا ھەڤپەیمانیەکا ھەڤدژ ب خواندنا من شەر تنێ نابتە شەڕێ ئسرائیلی و ئیرانێ، بەلکو ئەڤ شەڕە دێ دەربازی دەڤەرێن دەورو بەربن، بۆ نموونە دەولەتێن سنە مەزھەب ل وی چاخی نا میننە تەماشەڤان بەلکو دێ کەڤنە د شەری دا و رۆژئاڤا و ئیسرائیل وێ پشتگیریا سونەیان ل دژی ئیرانێ بکن ئەڤێ ھیچ گومانەک تێدانیە و شەڕەکی ئەتەنی یێ مەزن د ناڤبەرا سونە و شیعاندا وێ دەرکەڤە و بێگومان ئەڤ ھەڤپەیمانیا نھا ل دژی داعشێ رەنگە ل وی چاخی بەرفرەھتر و بھێزتر بکەڤە و مل ب ملی ئیسرائیلی و سونە مەزھەبان ل ئیرانێ بدن بەری ئەز بێمە سەر ھەلویستێ رۆسیا دخوازم بێژم ئەم کورد بخوازین نەخوازین نەکو تنێ چریسکێن ڤی شەڕی وێ وەرن مە، بەلکو ھنک حەسابات وێ ل سەر ئاخا کوردستانێ وەرن ڤاڤێرکرن، لێ ئەز گەشبینم کو کورد دیسا وێ دەڤەرێن کوردستانیێن دەرڤەی کوردستانێ ب کەرکووکڤە ڤەگەرینن ل ژێر کونترۆلا کوردستانێ ب مەرجەکێ کورد یەکدەنگ و یەک پێشمەرگە بن و ل دەما شەڕی دیسا ب دەڤولێڤێن ھەڤڤە نەمینن کو ئەو شەڕ ژی، ب دیتنا من ھەلەکا دی و دەرفەتەکی زێرینە ل پێشیا کوردان و ئەزموونەکا دنە دڤیا ب ژیرانە و ھۆشمەندانە سەرەدەری ل گەل وەرەکرن و یا دن ژی دڤیا کوردان ھەلویستەکی زەلال ژ شەڕێ داھاتی ھەبە و ھەڤالەتیا خوە ل گەل ھەڤپەیمانان تێکنەدن، ژ بەر بۆیەرێن 16 ئۆکتۆبەرێ، دڤیا ھەر پەرە و گرنگی و بھا ب ئەڤان پەیوەندیان وەرە دان ب مەرەما خورتکرنێ دڤیا ئەم وێ یەکێژی ژبیر نەکین کو ھەڤپەیمانیا ئەڤێ جارێ دێ گەلەکا ب ھێز و خورت بیت چونکی ھەموو دەولەتێن عەرەبێن سونە و ھەموو ھێزێن سونە مەزھەب و ئالی و تەڤگەرێن وان دێ ژ دل کەڤنە ل گەل ھەڤپەیمانا نوو و دێ ڤەگەرم و بێژم ئەگەر کورد ئەڤێ جار بزانن ب ژیری و ھۆشمەندی و یەکرێزی دەست ب لەیزتکا سیاسی بکن و وانە ژ سەربۆر و بۆیەرێن بۆری وەرگرتبیت، ئەگا داھاتی دیسا ھەلەک و فرسەندەکا زێرینە بۆ ڤەگەراندنا بھا و شکۆیا کوردان و ھەمژی ڤەگەراندنا خاکا داگیرکری ب کەرکووکڤە و ئەڤا ئەز نھا دبێژم نە تنێ چاندنا ئۆمێدانە، یانژی تنێ ژبۆ بلندکرنا مۆرالانە، نەخێر ئەڤە وێ وەرە ئەنجامدان و دڤیا کورد بۆ ڤێ قووناغێ بەرھەڤبە دەربارێ گەلۆپا رۆلێ رۆسیا وێ چ بە د شەڕێ داھاتی دا؟ ل گۆرەی دیتنا ئەلیکسەندەر چارکۆڤسکی: رۆسیا تنێ دو رێک ھەنە یان بکەڤیتە ناڤ شەرەک دژوار کو زیانەک مەزن وێ بەر مۆسکۆڤایێ بکەڤە یانژی خوە ژ ھەڤپەیمانیا ئیران ـ سووریا ـ حیزبولاە ڤەکێشیت، ب دیتنا من رێیا دوویەم وێ وەرە ھەلبژارتن، ئەو ژی ب زانەبوونا ئەمەریکا و رێیین دبلۆماسی ل ھنک جھان ھنک سازش وێ ژ رۆسیا را بێنە کرن ل ھەمبەر بێ دەنگیا وێ ئەمەرکا نا خوازت بەرۆکێ شەڕی بەرفرەھتر ببە چونکی پشکداربوونا رۆسیا د شەڕی دا نەلۆژیکە چین دەستان داھیلە ل وی چاخی ژی ب شێوەیەک ئوتومات کۆڕیا وێ گورزێ خوە ڤەوەشینە، لەورا ئەمەریکا بەری ھەرتشتی ل گەل ئسرائیل وێ پیکۆلا گرەنتیکرنا بێ دەنگیا مۆسکۆڤایێ بکن، ئەو ژی ب مەرەما کو بەرۆکێ شەڕی بەرفرەە و مەزن نەبە و سەرکەفتن مسۆگەرتر ببە و ئارمانج زویکا وەرە بجە ئانین دەربارێ تورکیا ئەوێ یەک ئارمانج یا ھەی دێ وەکو بێ ئالی خوە پارێزیت تنێ چاڤێ وێ وێ ل تەڤگەرا ئازادیخوازا کوردی بە ل کیڤە لڤی دا لێ بدت یانژی دێ پشکداری ھەڤپەیمانیا دژی ئیرانێ بیت وەکو ھێزەک سونی، لێ ھەر دیسا مەرەما وێ ئەوە پرۆژێ کوردان و خەونێن وان ژناڤببت، ئانکو تورکیا پشکداربە یا ن نە ئارمانج ھەر یەکە ئەو ژی لێدانا پرۆژێ کوردستانێ یە، ھیڤیدارم کوردان وانە ژ بۆیەران وەرگرتبن.
تێبینی: ئەزێ ڤان رێزکا دنڤیسم و سەرۆکێ وەزیرێن لوبنان ژ دەستژکارکێشانا خوە پووشمانبوو ھەلبەت وێژی باندۆرا خوە ل سەر ھەڤکێشێ ھەیە.